Hér gefst einstakt tækifæri til að skoða það helsta sem hið mikilfenglega Rússland hefur upp á að bjóða . Í upphafi ferðar munum við kynnast Moskvu og fræðast m.a. um Kreml og Rauða torgið ásamt fjölda sögufrægra staða í þessari stærstu borg Evrópu . Þegar 4 * skipið okkar , MS Konstantin Korotkov , leysir landfestar leggjum við upp í einkar áhugaverða siglingu , fyrst á Moskvufljóti en síðar á hinu magnaða fljóti Volgu , sem er það lengsta í Evrópu . Á meðan siglingu stendur njótum við dvalarinnar en á skipinu er m.a. að finna veitingastað , danssal , tvo bari og minjagripaverslun . Á hverjum morgni bíða okkar nýjar og áhugaverðar slóðir til að kanna og fræðast um margt merkilega sögu Rússlands og íbúa landsins . Á leið okkar til Astrakhan munum við heimsækja nokkrar af gullborgum Rússlands s.s. Uglich , Yaroslavl og Kostroma , en einnig munum við staldra við í bæjunum Nizhny Novgorod , Cheboksary , Kazan , Samara , Saratov og Volgograd . Hvarvetna má glöggt greina austurlensk áhrif en borgin Astrakhan er sögð hafa verið hlið Rússlands til Austurlanda hér áður fyrr , en hún stendur á óshólmum Volgu við Kaspíahaf . Sigling eftir þessu volduga fljóti mitt í hjarta Rússlands er ógleymanleg upplifun og eitthvað sem enginn ætti að láta fram hjá sér fara .